ՀԱՎԵԼՎԱԾ

ԱՐՄԱՎԻՐ ՀԱՄԱՅՆՔԻ ԱՎԱԳԱՆՈՒ  
2023 Թ ՀՈՒԼԻՍԻ 28-Ի

ԹԻՎ 067-Ա ՈՐՈՇՄԱՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԱՐՄԱՎԻՐ ՀԱՄԱՅՆՔՈՒՄ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑԻ ՔՎԵԱՐԿՈՒԹՅԱՆ ՓՈՒԼԻ ԱՐԴՅՈՒՆՔՆԵՐՈՎ ԸՆՏՐՎԱԾ ԱՌԱՋԱՐԿ

Ծրագրի անվանումը - «Խաղանք ապահով»

Ծրագրի իրականացման տարածքը – Արմավիր մարզ, ք. Արմավիր, Չարենցի 34 - 36 շենքերի հարակից ֆուտբոլի դաշտ (25x35քմ)։ Պահանջվող գումարը – 1,000,000 դրամ

Խնդրի նկարագրությունը, կարիքների հիմնավորումը

Արմավիր քաղաքի Չարենցի 34 - 36 շենքերի հարակից տարածքում առկա է 35x 25 քմ չափսերով ֆուտբոլի դաշտ, որը գտնվում է բավարար վիճակում և ունի վերանորոգման, ինչպես նաև գույքով վերազինման կարիք։ Թաղամասը քաղաքի ամենաբանուկներից է, որտեղ նաև բնակվում են մեծ թվով երեխաներ։ Բացի այդ, դաշտին հարակից գտնվում է Արմավիրի թիվ 8 մանկապարտեզը, որը ևս չունի երեխաների համար պատշաճ խաղահրապարակ։ Ուստի վերանորգված խաղահրապարակը կծառայի մեծաթիվ մարդկանց և կապահովի բնակիչների հետաքրքիր ժամանցի կազմակերպումը։ Մասնավորապես, այն կնպաստի՝ -ֆիզիկական ակտիվության խթանում։ Այսօրվա թվային դարաշրջանում էական է խրախուսել երեխաներին զբաղվել ֆիզիկական գործունեությամբ և սպորտով, քանի որ էկրանի առջև չափազանց մեծ ժամանակ անցկացնելը կարող է բացասաբար ազդել նրանց ֆիզիկական և մտավոր առողջության վրա: Ֆուտբոլի դաշտի վերանորոգումը կարող է նպաստել երեխաների ընդհանուր առողջությանը և բարեկեցությանը: -Անվտանգությանն առնչվող մտահոգություններ. Ֆուտբոլի դաշտի ներկա վիճակը անվտանգության տեսանկյունից մտահոգություններ է ներկայացնում երեխաների և դաշտից օգտվողների համար: Դաշտի հատակը գտնվում է ոչ պատշաճ վիճակում, երեխաները վազելիս հաճախ են ընկնում և վնասվածքներ ստանում։ Ուստի ֆուտբոլի դաշտի գազոնապատումը վերանորոգումը կարող է լուծել անվտանգության այս խնդիրները և համայնքի անդամների համար ապահովել ավելի անվտանգ միջավայր՝ ֆիզիկական ակտիվ կյանք վարելու համար։ -Հետաքրքիր ժամանցի ապահովում․ Դաշտի վերանորոգումը կնպաստի տվյալ թաղամասի և հարակից շրջանների երեխաների ժամանցի ապահովումը։ Նշված տարածքում բացակայում է պատշաճ վիճակում գտնվող խաղահրապարակ, ուստի երեխաները մեծ խնդրի առաջ են բախվում իրենց ժամանցը կազմակերպոելլու համար։ Սպորտային գույքով վերազինված խաղահրապարակ։ Սպորտային պարագաների առկայությունը ինչպես օրինակ՝ գնդակ, թենիս, պարան, բադմինտոն, բասկետբոլի ցանց և այլն կարող է նպաստել ներառականության խթանմանը, քանի որ այն ապահովում է, որ բոլոր տեսակ սոցիալ-տնտեսական կարգավիճակում գտնվող երեխաները անվճար հիմունքներով կունենան հասանելիություն բոլոր անհրաժեշտ պարագաներին ֆիզիկական ակտիվ կյանք վարելու համար։ Մարզական պարագաների հասանելիություն ապահովելով և սպորտային գործունեությունը խթանելով՝ ֆուտբոլի դաշտը կարող է կարևոր դեր խաղալ երեխաներին ակտիվ, ներգրավված լինելու և հեռախոսներից և այլ էլեկտրոնային սարքերից հեռու պահելու գործում: Ծրագրի նպատակը և խնդիրները Նպատակ - Ծրագրի հիմնական նպատակն է ստեղծել անվտանգ, ֆունկցիոնալ և գրավիչ ֆուտբոլային դաշտ համայնքի երեխաների և երիտասարդների համար: Խնդիրներ -Անհրաժեշտ գույքի ձեռքբերում (Ծրագրի շրջանակում ձեռք կբերվեն շինարարական և սպորտային գույք, ինչպես օրինակ՝ գնդակներ, պարաններ, դարպասի ցանց, -բադմինտոն և այլն որոնք երեխաները կարող են օգտագործել խաղալու և ֆիզիկական ակտիվություն ծավալելու համար), -Խաղահրապարակի վերանորոգում, -Խաղահրապարակի գործարկում։ Ծրագրի արդյունքները -Վերանորոգված ֆուտբոլի դաշտ, որը համապատասխանում է սպորտային չափանիշներին և խրախուսում է համայնքի ներգրավածությունը սպորտի և ֆիզիկական ակտիվության մեջ, -Թվային իրականությունից կտրված և Ֆիզիկապես առողջ երեխաներ, -Երեխաների թիմային աշխատանքի կարողությունների զարգացում, -Սպորտային միջոցառումների և մրցույթների իրականացման խթանում: Թիրախային լսարան և շահառուներ Առաջնային շահառուներ -Թաղամսում բնակվողներ -Այլ թաղամասի բնակիչներ -8-րդ մանկապարտեզի սաներ Երկրորդային շահառուներ -Երեխաների ընտանիքի անդամներ -Մանկապարտեզի աշխատակիցներ Ֆուտբոլի դաշտի վերանորոգման հիմնական շահառուներից մեկը երեխաներն են։ Վերանորոգված դաշտը երեխաների համար կլինի ապահով և ֆունկցիոնալ տարածք և կխթանի սպորտով և ֆիզիկական ակտիվությամբ զբաղվելը, ինչը կարևոր է նրանց ֆիզիկական առողջության և մտավոր բարեկեցության համար: Բացի այդ, սպորտով զբաղվելը կօգնի երեխաներին զարգացնել սոցիալական հմտություններ, ինչպիսիք են թիմային աշխատանքը, առաջնորդությունը և հաղորդակցությունը, ինչպես նաև ձևավորել ինքնավստահություն և ինքնագնահատական: Ֆուտբոլի դաշտի ներկայիս վիճակը հարմար չէ երեխաների համար, քանի որ անհարթ մակերեսը, խաղային գույքի բացակայությունը, լուսավորության բացակայությունը և այլն այն գրավիչ չեն դարձնում երեխաների համար։ Դաշտի վերանորոգումը կապահովի երեխաների համար ապահով և հյուրընկալ միջավայր՝ սպորտով զբաղվելու համար: Խաղահրապարակը կարող է նաև ծառայել դաշտի հարևանությամբ գտնվող Արմավիրի թիվ 8-րդ մանկապարտեզի սաների համար, ովքեր կօգտվեն խաղերից և կկարողանան կազմակերպել իրենց հետաքրքիր ժամանցը։ Բյուջեի համառոտ նկարագիրը Ծրագիրն իրականացնելու համար անհրաժեշտ է 1 000 000 ՀՀ դրամ, որը պետք է ծառայի հետևյալ նպատակներին։ Շինարարական գույքի ձեռքբերում, Շինարարական աշխատանքների գումար, Անհրաժեշտ սպորտային գույքի ձեռքբերում (գնդակներ, պարաններ, դարպասի ցանց, բադմինտոն և այլն)։